CELEX: 62021TN0304
Language: et
Date: 2021-05-30 00:00:00
Title: Kohtuasi T-304/21: 30. mail 2021 esitatud hagi – eSlovensko versus komisjon

9.8.2021   
            
            
               ET
            
            
               Euroopa Liidu Teataja
            
            
               C 320/41
            
         
      30. mail 2021 esitatud hagi – eSlovensko versus komisjon
      (Kohtuasi T-304/21)
      (2021/C 320/47)
      Kohtumenetluse keel: inglise
      
         Pooled
      
      
         Hageja: eSlovensko Bratislava (Bratislava, Slovakkia) (esindaja: advokaat B. Fridrich)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni otsus ja konkreetsemalt 30. märtsi 2021. aasta individuaalne õigusakt „Termination of the Action“, mille võttis vastu Euroopa Komisjon, INEA, nr ARES(2021)1953853;
               
            
                  —
               
               
                  saata asi tagasi Euroopa Komisjonile ja INEA-le, ning käsitada hagi ja toetuslepingut kehtivana ja mitte lõpetatuna vastavalt toetuslepingule nr INEA/CEF/ICT/A2015/1154788 projekti „Slovak Safer Internet Centre IV“, nr 2015-SK-IA-0038 jaoks;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, milles palutakse tühistada kostja otsus „Termination of the Action“ ARES(2021)1953853, tulenevalt oluliste menetlusnormide rikkumisest, aluslepingute või nende rakendusnormi rikkumisest, või võimu kuritarvitamisest, eelkõige faktiliste asjaolude väärast õiguslikust hinnangust (õiguse heale haldusele rikkumine, proportsionaalsuse, õiguskindluse, õigusriigi ja õiguspärase ootuse põhimõtte rikkumine ning projektiga 2015-SK-IA-0038 Slovak Safer Internet Centre IV seotud lõppmakse taotluse faktiliste asjaolude väär õiguslik hinnang).
               
            
                  2.
               
               
                  Teine väide, et projektiga „Slovak Safer Internet Centre IV“ seotud lõppmakse tagastataks komisjonile ja INEA-le selle [sic] hindamiseks ja kontrollipädevuse rakendamiseks ning lepinguliste kohustuste täitmiseks vastavalt toetuslepingule nr INEA/CEF/ICT/A2015/1154788, ning et komisjoni kohustataks maksma välja toetusekõlbulike kulude lõppmakse hagejale, vastavalt kehtivale ja tegelikule toetuslepingule, võttes aluseks asjaolu, et komisjon on pädev reguleerima projekti rakendusküsimusi ja rahaülekandeid seoses komisjoni ja hageja vahelise kehtiva ja tegeliku lepinguga.
               
            
                  3.
               
               
                  Kolmas väide, et komisjoni kohustataks hüvitama kohtukulud. Vastavalt eeltoodud argumentidele ja komisjoni otsuse väidetavale meelevaldusele, palub hageja kohtul hüvitada Euroopa Liidu Üldkohtu menetlusega seotud kulud ning tema hagiga seotud õigusabikulud.